b'\n_START_ARTICLE_\nSrednje v Bene\xc4\x8diji\n_START_SECTION_\nGeografska lega\n_START_PARAGRAPH_\nObmo\xc4\x8dje ob\xc4\x8dine Sriednje se razteza na obmo\xc4\x8dju 19,7 km\xc2\xb2 okrog planine Kum do meje z ob\xc4\x8dino Prapotno, ob obeh straneh reke Idrija (Judrio v italijanskem jeziku) in potoka Arbe\xc4\x8d (Erbezzo v italijan\xc5\xa1\xc4\x8dini). _NEWLINE_ Nadmorska vi\xc5\xa1ina se giblje od 198 m n.m. pri dnu doline pri Zamirju, do 912 m n.m. na vrhu Planine Hum._NEWLINE_Naselje, ki se nahaja na najvi\xc5\xa1ji nadmorski vi\xc5\xa1ini  642 m n.m., je Gorenji Tarbij, jugozahodno od Planine Hum. Drugi zaselki so raztreseni na hribovitih pobo\xc4\x8djih, ki se dvigujejo iz doline potoka Arbe\xc4\x8d in re\xc4\x8dice Idrije in planoti, ki jo pre\xc4\x8dka panoramska cesta, ki vodi do sveti\xc5\xa1\xc4\x8da Bla\xc5\xbeene device na Stari gori. Planota, ki ponuja \xc4\x8dudovit razgled na sosednje doline, se nahaja na nadmorski vi\xc5\xa1ini od 600 do 670 m in se delno uporablja za gojenje koruze in drugih \xc5\xbeit, medtem ko se na obmo\xc4\x8dju  planine  vzdr\xc5\xbeujejo travniki za proizvodnjo sena in za pa\xc5\xa1o \xc5\xbeivine. _NEWLINE_ Med \xc5\xa1tevilnimi gorami na tem obmo\xc4\x8dju poleg zgoraj omenjene planine Hum je gora Sveta Lena (" Monte Santa Maria Maddalena " v italijan\xc5\xa1\xc4\x8dini), 682 m gora Svet Ivan ("San Giovanni "v italijan\xc5\xa1\xc4\x8dini) visoka 702 m  in gora  \xc5\xa0pik visoka 690 m._NEWLINE_ Obmo\xc4\x8dje ob\xc4\x8dine pre\xc4\x8dka Italijanska transverzala, ozna\xc4\x8dena z znakom CAI (Club Alpino Italiano) \xc5\xa1tevilka 747 (Planinska pot po Nadi\xc5\xa1ki dolini), na kateri so \xc5\xa1e vidni ostanki utrdb in jarkov, zgrajenih med prvo svetovno vojno. V severnem delu ob\xc4\x8dine lahko sledite poti Klin\xc5\xa1ki Malin - Brieg, ki se za\xc4\x8dne na 306 metrih na reki Idrija in pre\xc4\x8dka bogate bukove gozdove, kjer se dvigne na 802 metra.\n_START_SECTION_\nEtni\xc4\x8dna sestava prebivalstva\n_START_PARAGRAPH_\nPo popisu prebivalstva iz leta 1971 se je 72,3%  prebivalcev  v ob\xc4\x8dini Srednje v Bene\xc4\x8diji opredelilo, da so Slovenci.'